《赠詹朝倚》
宋代·刘子翚

之子词锋孰敢争，它时云路定飞腾。
客怀未免悲弹铗，文社遥知喜得朋。
旧隐生涯三径菊，夜窗弦诵十年灯。
长篇寄人情何厚，欲和阳春愧未曾。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。